2020-ban Senhit, a 2011-es versenyzőjük, képviselte volna az országot, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A San Marinó-i műsorsugárzó jóvoltából az énekesnő végül újabb lehetőséget kapott az ország képviseletére a következő évben. A 2021-es produkcióban jelöletlenül közreműködött Flo Rida amerikai rapper is, akivel sikeresen továbbjutottak a döntőbe, ahol végül a vártnál rosszabb helyen végeztek, összesítésben huszonkettedikek lettek.